Suid Afrikaanse Nuus Thread - Page 43 - Stormfront
Page 43 of 226 « First < 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 93 143 > Last »
04-02-2006, 03:08 AM #421
Gesin lê bewyse op selfoon vas
Terwyl drie verpleegsters in die Verre Oos-Randse Hospitaal in Brakpan lekker geslaap het, was een van hul baie siek pasiënte besig om dood te gaan.
Skaars 'n dag nadat sy nog haar eie wasgoed gewas het, is me. Ellen Maria Brits (60), 'n huisvrou van Cruywagenpark, in die Verre Oos-Randse Hospitaal dood.
Die verpleegsters wat dié aand aan diens was, het hulle min gesteur aan Brits se toestand. Haar familiede het hulle met 'n selfoonkamera afgeneem waar hulle in die dienskamer lê en slaap het.
Brits, 'n diabeet, se familie het verlede Woensdagmiddag met haar na die hospitaal gejaag nadat sy by die huis siek geword het. Haar kinders moes glo tot tienuur die aand in die ongevalle-afdeling wag voordat sy na 'n saal gebring is.
"Die verpleegsters het gesê as ons inligting benodig, moet ons dit vóór elfuur vra, want daarna gaan hulle
slaap," sê 'n woedende mnr. Percy Brits, seun van die oorledene.
Brits en sy broers en susters moes die aand bontstaan en self na hul ma omsien toe hulle besef sy gaan nie die nodige mediese sorg ontvang nie.
"In 'n stadium was my ma se drup geknoop en daar het niks deurgevloei nie. Daar was nie 'n verpleegster in sig nie."
Me. Brits het gebraak en haar bed bemors en weer was daar geen helpende hand van die hopsitaal naby nie. "Ons kinders het alles self skoongemaak."
Teen vroegoggend het 'n verpleegster opgedaag met suurstof omdat Brits se asemhaling geweldig verswak het, maar die verpleegster kon die apparaat nie by die muur inprop nie. "Sy het my aangekyk en haar skouers opgetrek," sê Brits, "en toe sê sy sy weet nie hoe nie, sy is net 'n student." Sy het daarna omgedraai en weggeloop.
Mnr. Teboho Moji, uitvoerende hoof van die hospitaal, het bevestig dat daar drie verpleegstudente aan diens was.
Hy was oorbluf toe Rapport hom oor die foto ingelig het.
"Hoe kan iemand se lewe in die hande van 'n onbevoegde student geplaas word?" vra Brits.
Teen vieruur die oggend was die Brits-familie poot-uit. Toe Brits na die verpleegsters gaan soek, het hy op drie van hulle afgekom wat in die dienskamer gelê en slaap het.
Hy het onmiddellik met sy selfoon 'n foto van die slapende verpleegsters geneem.
'n Paar uur later is sy ma dood.
Moji het met skok en verbasing gereageer toe Rapport hom konfronteer.
"Matrone, dit lyk asof die moeilikheid ons volg," het hy aan een van die hospitaal se werknemers gesê.
Moji het die versekering gegee dat die saak dringend ondersoek word.
Me. Brits word oorleef deur haar man en ses kinders.
04-02-2006, 03:18 AM #422
Johannesburg - A Honeydew man is in a critical condition after he was shot in an armed robbery at his home.
Police spokesperson Captain Joseph Mogoai said five gunmen broke into the man's home, stealing R10 000, on Saturday.
Mogoai said the robbers supposedly broke into the house at 2pm.
They shot the man in the head and chest before carrying off the cash in a handbag.
The man was alone at the time.
Mogoai said no arrests have been made and a case of attempted murder was being investigated.
04-02-2006, 02:50 PM #423
Professor het Danicha dwelms gegee
HAAR ouer professor-vriend het aan Danicha de Villiers dwelms verskaf – enkele ure voordat haar lyk met die gesig na onder drywend op 'n koue wintersoggend in die water van Loch Logan gekry is.
Prof. Derrick Veldman (36), 'n dosent aan die Sentrale Universiteit vir Tegnologie (SUT) wat skaars vyf dae voor haar dood verjaar het, het voordat hy vrywillig 'n poligraaftoets op hom laat doen het, minder as 'n maand ná haar dood, aan die toetser vertel hy het in die middernagtike ure ecstacy-tablette bekom terwyl hulle in die Reds-nagklub was.
Hy het twee gedrink en vir haar een gegee.
Toe hy ná die poligraaftoetse deur die toetser daarop gewys is dat hy 'n vraag oor dwelms heeltemal gedruip het, het hy gesê hy onthou hy het Thinz gekoop en vroeër die aand voor haar dood by sy huis vir Danicha aangebied.
Sy het twee geneem voordat hulle vroegaand na die kunstefees is.
Hy dink ook sy het in die Groenkamer by die kunstefees Thinz gedrink.
"Dit is 'n pil vir mense op 'n dieet en gee baie energie, maar baie vroue raak verslaaf daaraan," het hy gesê. (Lees ook berig oor SMS'e.)
Mnr. J.L.B. Haupt, wat die poligraaftoets op Veldman gedoen het, sê in sy verklaring hy het aan hom verduidelik hy het sy poligraaftoets gedruip omdat hy waarskynlik nie eerlik was oor die dwelmvraag nie.
"Dit is my mening dat die kandidaat oneerlik was toe hy geantwoord het op bogenoemde vrae, wat direk betrekking het op wat ondersoek word.
"Die uitslag van die poligraafondersoek dui nie aan dat die kandidaat uitgesluit moet word van omstandighede wat Danicha se dood omring nie. Die uitslag dui eerder aan dat die kandidaat in 'n posisie is om lig te werp op die omstandighede rondom Danicha se dood."
# Die ietwat vreemde verhouding tussen Veldman en die jong tegnoloog word ietwat belig in 'n verklaring wat Veldman op 29 September 2004 geteken en aan die polisie oorhandig het.
Hy sê daarin hulle het mekaar vier en 'n half jaar lank geken.
Dit was 'n hegte vriendskap en hulle het "baie intieme geheime" gedeel.
"Ten spyt daarvan, was daar geen romantiese verhouding tussen my en Danicha nie.
"Ek en Danicha het baie tyd saam spandeer en nie 'n dag sou verbygaan sonder dat ek haar ten minste net vir 'n kort rukkie gesien het nie. Sy het uit gewoonte met 'n bottel wyn of Bells (whisky) by my kom kuier."
Die aand voor haar dood, was albei baie opgewonde om mekaar weer te sien. Daar het baie in sy lewe gebeur in die drie weke wat sy met vakansie in Amerika was en sy wou hom van haar vakansie saam met haar gesin vertel.
Tog verduidelik hy só oor die feit dat hy haar gelos het toe sy die oggend van haar dood tussen 04:30 en 05:00, ná 'n motorbotsing, histeries in Tweede Laan afgehardloop het in die rigting van die Waterfront en die koue water van Loch Logan:
"Dit is 'n vreemde verhouding om aan mense te verduidelik.
"Danicha kon my om haar pinkie draai. Sy kon met my uitrig wat sy wou. Sy het dit ook geweet. Ek sou enigiets vir haar doen.
"Sy wou my nie by haar hê nie en ek het op daardie stadium nie besef dat iets ergers kon gebeur ná die ongeluk nie. Ek het nie geweet wat om te doen nie."
Hy vertel ook van 'n vorige geleentheid toe hy in die vroeë oggendure moes huis toe stap omdat sy wou langer kuier.
"Hierdie voorval het my in 'n posisie geplaas waarin ek my eie veiligheid moes beskerm deur selfsugtig te wees en aan myself te dink. Dit het my laat skrik, aangesien Westdene nie 'n baie veilige plek is om in rond te loop met 'n beursie en selfoon daardie tyd van die oggend nie."
04-02-2006, 02:54 PM #424
Pa en seun saam gevonnis ná moorde
'n NAGKLUB-EIENAAR en vooraanstaande sakeman van Heidedal en sy seun is saam in die Vrystaatse hooggeregshof gevonnis. Mnr. Louis de Lange (48) moet lewenslank tronkstraf uitdien nadat dié "rolmodel" 'n dubbele moord gepleeg het. Mnr. Lucien Vries (25), sy seun, is tot drie jaar tronkstraf gevonnis.
De Lange en Vries, albei van Poinsettiastraat 38, Heidedal, is gevonnis nadat 'n onderonsie in 'n Heidedalse nagklub in 'n bloedbad ontaard en twee mans vermoor is.
Die pa en seun het gister roerloos in die beskuldigdebank gestaan toe dié vonnisse oor hulle uitgespreek is.
"In my loopbaan as regter het ek nog nooit 'n pa en seun in dieselfde verhoor saam gevonnis nie," het regter M.H. Rampai tydens vonnisoplegging gesê. "Dit is vir my 'n baie hartseer oomblik."
De Lange se veroordeling kom nadat hy mnre. Melvin Arendse Ruiters, eienaar van Cathleen's Kafee, en Calvin Ernest Witson Peterson, 'n veiligheidswag, op 26 April 2002 by Ruiters se wegneem-kafee en klub doodgeskiet het. Vries was waarskynlik onder die invloed van drank en het oproerig geraak, het regter Rampai bevind.
De Lange is skuldig bevind op twee aanklagte van moord en tot lewenslange tronkstraf op elke klag gevonnis wat samelopend uitgedien word.
Een jaar van Vries se drie jaar tronkstraf is vir drie jaar voorwaardelik opgeskort. Hy is skuldig bevind aan aanranding met die doel om ernstig te beseer nadat hy Ruiters met 'n baksteen teen die kop gegooi het.
Mnr. Cecil de Lange, Louis se broer en Vries se oom, wat die nag by was, is op aanklagte van moord vrygespreek en ontslaan. Die twee is geroep toe Peterson Vries met 'n sambok bygedam het en uit die klub wou gooi.
Rampai het Louis de Lange as 'n "rolmodel" beskryf vir wie veral kinders agting gehad het.
Hy het Vries as 'n "moeilikheidmaker" beskryf wat sy pa se "ondergang" beteken het.
"U sal dié een oomblik vir die res van u lewe berou. U het u eie pa se ondergang beteken."
04-03-2006, 12:59 AM #425
Protes oor plaaswerkers
KAAPSTAD. – "Die grond sal gedeel word tussen die werkers!"
Só is daar Saterdag op Stellenbosch uit die Vryheidsmanifes aangehaal toe sowat 700 mense opgeruk het om protes aan te teken teen die uitsetting van plaaswerkers in die Jonkershoek-omgewing.
Volgens mnr. Mazibuke Jara, woordvoerder van die Alliansie vir Grond- en Landelike Hervormingsbewegings (Alarm), gaan sowat 80 gesinne van 13 plase eersdaags weggeneem word.
"Dié proses het al in 1995 begin en die laaste oorblywende gesinne het nou kennisgewings ontvang om hul huise te ontruim. Hulle het nie 'n keuse nie en sommige van die gesinne het reeds in die townships gaan woon. Dit hang van die gesinne af wat hulle nou gaan doen," het Jara gister gesê.
Luidens 'n verklaring sien die Jonkershoek-krisiskomitee (JKK) dié ontruimings as 'n "post-apartheid- gedwonge verwydering".
"Die doel is om 'n leliewit vallei te skep waar daar nie swart arbeiders woon nie, maar hulle dra steeds by tot die rykdom van die wit wynlanders."
Jara meen Saterdag se protesoptog was suksesvol. Dit het sowat twee kilometer deur die dorp beweeg – van die Merrimanweg-verkeersirkel af tot by die Braak aan Birdstraat.
Sowat 700 inwoners van Jonkershoek, ander plase, vakbonde, Cosatu en die Kommunistiese Party het daaraan deelgeneem.
Dié groep het hul eise in 'n memorandum uiteengesit wat hulle aan die Wes-Kaapse premier, mnr. Ebrahim Rasool, die direkteur van die provinsie se departement van grondsake, mnr. Terence Fife, en die burgemeester van die Kaapse Wynland-distriksmunisipaliteit, me. Lauretta Maree, oorhandig het.
Hulle eis onder meer dat dié drie persone optree om 'n stokkie voor die ontruimings te steek en dat 'n moratorium op alle ontruimings landwyd geplaas word. Verder vra hulle dat 'n nuwe wet oor ontruimings ingestel word, want die huidige wet "fasiliteer, pleks van verbied, ontruimings".
"Dié kwessie vereis aanhoudende massa-aksie. Ons hou komende Saterdag 'n vergadering op Worcester oor wat om te doen as ons nie binne twee weke 'n antwoord kry nie," het Jara gesê.
Me. Fatima Shabodien van die projek Vroue op Plase het gister gesê hoewel ontruimings oral aan die gang is, is dit gekonsentreer in die Jonkershoek-omgewing.
"Ons glo die bestaande wetgewing beskerm nie die eiendomsregte van plaaswerkers nie. Met die optog wou ons sê dat ons nie wetlike regte het nie, daarom beroep ons ons op politieke ingryping."
Volgens Shabodien vind daar tans ontruimings op onder meer die plase Lanzerac, Oude Nektar, Bergzicht en Bengale plaas. Dié eienaars kon nie bereik word vir kommentaar nie.
04-03-2006, 01:01 AM #426
Egpaar ruim moord- en selfmoordtonele op
PORT ELIZABETH. – "Daar was oral bloed – op die kasdeure, mat en selfs tussen die laaie van die spieëlkas."
Dít is een van die gru-tonele waarop mev. Karen Kelly van die Baai afgekom het. Maar Kelly was nié 'n slagoffer van misdaad nie. Sy was daar om 'n misdaadtoneel op te ruim en skoon te maak.
Kelly en haar man, Kevin, het twee jaar gelede 'n skoonmaakonderneming met 'n verskil in Port Elizabeth begin. Xtreme Projects verwyder gevaarlike chemiese gifstowwe en ander afval.
Vanjaar het dié egpaar egter besluit om hul onderneming uit te brei en te begin met die skoonmaak en opruiming van misdaadtonele.
"Ons het besef daar is niemand wat bereid is om ná 'n moord of ander misdaad die toneel skoon te maak nie. Dit is nie die polisie se werk nie en word dus dikwels oorgelaat aan die getraumatiseerde gesinslede." Met die hoë misdaadsyfer in Suid-Afrika het die Kelly's 'n geleentheid soos min raakgesien.
Dié twee het in vennootskap getree met 'n voormalige polisiekaptein wat jare ondervinding het van misdaadtonele, en só is dié nuwe afdeling amptelik in Maart vanjaar begin. Vir hul eerste "werkskontrak" het Xtreme Projects 'n oproep ontvang van 'n gesin in Sandton. Hul ma het 'n gru-aanval in haar luukse huis oorleef – die hele huis was omgedop en oortrek met bloed.
Die vooraf-foto's wat die Kelly's geneem het van die huis laat mens koue rillings kry, maar met stoom en chemiese ontsmettingsmiddels het hulle die plek skoon gekry vir die familie. "Dit het drie van ons byna twee dae van skrop en skoonmaak gekos om die plek in orde te kry."
Volgens Karen kan hulle gesinne baie trauma spaar met die skoonmaak van moord- en selfmoordtonele. Karen het gesê Xtreme Projects se personeel betrokke by dié skoonmaakoperasies sal almal vir gereelde berading gaan.
04-03-2006, 01:04 AM #427
Zuma moet dalk sý - sekskas oopmaak
JOHANNESBURG. – Mnr. Jacob Zuma, gewese adjunkpresident, kan vandag gedwing word om self 'n paar geheime uit sy seksuele verlede te verklap wanneer hy in die getuiebank in hof 4E van die Johannesburgse hooggeregshof staan.
Zuma staan tereg op aanklag van verkragting en kan volgens regskenners meer as vyf jaar tronkstraf opgelê word as hy skuldig bevind word.
Prof. Danie de Villiers, dosent in strafreg aan die Universiteit van Johannesburg, het gesê daar is nie 'n minimum vonnis vir dié soort verkragting nie en dat daar ook nie eintlik verswarende of versagtende omstandighede in dié geval is nie. Volgens hom kan die vonnis in hierdie saak sowat vyf jaar wees.
Adv. Kemp J. Kemp, vir die verdediging, het verlede week aansoek gedoen om Zuma se ontslag op die klag, maar regter Willem van der Merwe het dit van die hand gewys. Zuma se verdediging moet daarom vandag begin om sy saak te stel anders kan die regter, gegrond op die saak wat die staat gestel het, beslis dat Zuma bo redelike twyfel skuldig is.
Mnr. Michael Hulley, Zuma se prokureur, het gister gesê die verdedigingspan het Saterdagmiddag laat besluit wat hul strategie gaan wees, maar dat hy nie daaroor mag praat nie. Hy het wel bygevoeg Zuma gaan waarskynlik eerste as getuie geroep word.
"Dit is veilig om te aanvaar dat Zuma die eerste getuie sal wees wanneer ons (vandag) begin getuienis lei," het hy gesê.
Hy het gesê hy kan nie kommentaar lewer oor gerugte dat minstens twee van die verdediging se beplande getuies nie opgespoor kan word nie.
De Villiers het gesê die staat behoort waarskynlik 'n geleentheid te hê om Zuma oor sy eie seksuele verlede uit te vra.
"Karaktergetuienis, wat sulke vrae oor seksuele geskiedenis is, word gewoonlik nie toegelaat nie, maar die verdediging se aansoek om die klaer hieroor te ondervra, het geslaag.
"Hulle het dus hul flanke oopgemaak sodat dieselfde soort vrae aan hul getuie, die beskuldigde, gevra kan word," het hy gesê.
Zuma sou ook van sy swygreg kon gebruik maak, maar Van der Merwe het verlede week aangedui dit sal moontlik nie 'n wyse besluit wees nie. Van der Merwe het aangedui hy wil Zuma se weergawe van die gebeure hoor.
04-03-2006, 01:07 AM #428
Administrasie-aansoeke: hof vat mikro-uitleners vas
Die mikro-uitleenbedryf het 'n kwaai terugslag in die appèlhof gekry met 'n uitspraak wat voortaan 'n verbod daarop plaas dat mikro-uitleners hul kliënte verbied om by 'n landdroshof aansoek te doen dat hulle onder administrasie geplaas word.
Navrae wat Sake gister gedoen het, dui daarop dat die meerderheid mikro-uitleners só 'n bepaling in hul kontrakte met kliënte het.
Die rede vir die verbod is ook, soos uit die appèlhofuitspraak duidelik blyk, voor die hand liggend: as arm en sukkelende mense wat geld by mikro-uitleners leen, verbied word om later aansoek om administrasie te doen, beteken dit dat die mikro-uitlener alleenreg het op al die geld wat die lener maandeliks aan sy skuld kan afbetaal.
Sodra so iemand onder administrasie geplaas word, moet ál sy skuldeisers deel in die geld wat vir die betaling van skuld beskikbaar is en kry die mikro-uitlener dus nie meer die grootste hap van die koek nie.
Bafana Finance Mabopane is een van die uitleners wat só 'n verbod op administrasie in sy kontrakte het. Mnr. Moshe Makwakwa, wat R4 800 per maand verdien en ná noodsaaklike oorlewingsuitgawes net R450 per maand beskikbaar gehad het om aan vyf skuldeisers - onder wie Bafana - te betaal, kon nie alles bybring nie en wou aansoek doen om administrasie sodat 'n administrateur die R450 per maand onder sy skuldeisers kon verdeel.
Bafana het hom op die hof beroep na aanleiding van die administrasieverbod in sy kontrak met Makwakwa, maar appèlregters A. Cachalia, L. Harms, J. Conradie, T. Cloete en B. van Heerden het nou eenparig 'n stokkie daarvoor gesteek.
Die regters het gesê daar is drie redes waarom mikro-uitleners voortaan verbied word om sukkelende lede van die publiek te verbied om aansoek om administrasie te doen.
Vir eers verhinder dit arm mense om hulle tot die howe te wend om hulle te help om 'n skuldpenarie op te los. Ten tweede is dit onbillik teenoor ander skuldeisers omdat 'n administrasiebevel verseker dat alle skuldeisers op gelyke voet behandel word en derdens kan alle kredietverleners dit in die kop kry om met so 'n administrasieverbod teen arm mense te begin, wat arm mense van die beskerming van skuldadministrasie ontneem.
Bafana is ook beveel om al Makwakwa se regskoste in die hooggeregshof en die appèlhof te betaal.
04-03-2006, 01:10 AM #429
Spioenasie: Nog name word onthul
KAAPSTAD. – Nóg name van spioenasie-teikens – onder wie ministers, parlementslede, amptenare in pres. Thabo Mbeki se kantoor en lede van die Skerpioene – is gister onthul.
Die Sunday Times het berig dat die verslag van die inspekteur-generaal van intelligensie, mnr. Zolile Ngcakani, die name van adjunkpresident Phumzile Mlambo-Ngcuka, die minister van intelligensie, mnr. Ronnie Kasrils, en die minister van finansies, mnr. Trevor Manuel, noem as teikens vir onwettige spioenasie deur die Nasionale Intelligensie-agentskap (NIA).
'n Verkorte weergawe van Ngcakani se verslag, wat na aanleiding van 'n ondersoek na vals e-posse uitgereik is, is verlede maand aan die media gegee, maar hierdie name is daaruit gesny.
Luidens die verslag is op hierdie hooggeplaastes gekonsentreer as deel van die NIA se Projek Avani, wat moes kyk na bedreigings teen staatsekuriteit wat moontlik meegebring is deur die presidensiële opvolgingsdebat en die stryd in die ANC tussen die faksies van Mbeki en die voormalige adjunkpresident, mnr. Jacob Zuma.
Mnr. Joel Net****enzhe, hoof van regeringskommunikasie en beleidshoof in die presidensie, mnr. Loyiso Jafta, hoof-direkteur van justisie, misdaadvoorkoming en sekuriteit in die presidensie, eerw. Frank Chikane, direkteur-generaal in die presidensie, en mnr. Smuts Ngonyama, hoof van die presidensie in die ANC, was ook die NIA se teiken, en so ook mnr. Matthew Goniwe, ANC-hoofsweep in die parlement, die voormalige direkteur van open-bare vervolging, adv. Bulelani Ngcuka, die huidige direkteur van openbare vervolging, adv. Vusi Pikoli, Skerpioene-hoof, adv. Leonard McCarthy, Skerpioene-hoof in Gauteng, adv. Gerrie Nel, en mnre. Izak du Plooy en Johan du Plooy, ondersoekbeamptes vir die Skerpioene.
Twee prominente sakemanne, mnre. Peter Vundla en Cyril Ramaphosa, wat ook 'n ANC-leier is, prof. Anton Harber, joernalistiek-dosent, en mnr. Matthew Buckland, redakteur van die Mail & Guardian Online, was almal ook glo teikens.
Die onwettige spioenasie het aan die lig gekom nadat mnr. Saki Macozoma, 'n sakeman en ANC-leier, spioenasie-aktiwiteite op hom by Kasrils aangemeld het.
Alle navrae is gister na mnr. Imtiaz Faizel verwys, wat teen druktyd nog nie op 'n boodskap op sy foon gereageer het nie.
Mnr. Makhosini Nkosi, Skerpioene-woordvoerder, het gesê daar is 'n polisie-ondersoek in die saak aan die gang.
Die portefeuljekomitee vir intelligensie gaan vandeesweek weer vergader om die verslag te bespreek. Dit is nie duidelik hoe lank dit hulle gaan neem om besprekings te voltooi nie.
Intussen het die spioen-sage ook wrywing in die ANC veroorsaak. Hoewel die party dit amptelik ontken, het ingeligtes bevestig dat daar sedert 'n paar maande gelede wrywing tussen Mbeki en die ANC se sekretaris-generaal, mnr. Kgalema Motlanthe, ontstaan het oor hoe die vervalste e-posse gehanteer moet word.
Die ANC se nasionale werkkomitee het verlede week 'n taakspan op die been gebring om die verdelings in die party aan te pak, berig Sunday Independent.
Ngonyama het hierdie stap aan dié koerant bevestig, maar kon ook nie gister vir kommentaar bereik word nie.
04-04-2006, 01:02 AM #430
Só is Baba Norton dood
KAAPSTAD. – "Ons het klere en skoene gevat, waarna ek die kind doodgemaak het."
Dié beweerde woorde van mnr. Mongezi Bobotyane (24), een van die beskuldigdes in die baba Jordan-Leigh Norton-moordsaak, het gister skokgolwe deur 'n stampvol hofsaal in die hooggeregshof hier gestuur toe dit as deel van drie bekentenisse in die hofrekord ingelees is.
Me. Dina Rodrigues (24), vermeende baasbrein, het met betraande, rooi oë kop onderstebo in die beskuldigdebank geluister na dié getuienis waarin drie van haar vier medebeskuldigdes beweer " 'n wit vrou" het hulle R10 000 aangebied, maar ná die moord slegs R5 000 betaal.
Rodrigues, Bobotyane, mnre. Sipho Mfazwe (32) en Zanethemba Gwada (18), sowel as 'n 16-jarige seun ontken skuld. Die staat beweer sy is die vrou wat die mans gehuur het om die ses maande oue babameisie op 15 Junie verlede jaar in haar ouerhuis in Lansdowne te vermoor.
Die bekentenisse is as getuienis toegelaat ná die verdediging vroeër in 'n uitgerekte binneverhoor dit probeer keer het.
Bobotyane beweer hulle was op twee vorige geleenthede ook by die huis in Scoutweg, maar was "bang om dit te doen omdat ons net twee was".
"Op 'n derde dag is ek, (die seun), Zanethemba en Tao (Mfazwe) weer na die huis en het besluit om 'n boksie af te lewer.
"In die huis het ons messe uitgehaal en die kluis geëis. Ons het klere en skoene gesteel, waarna ek die kind doodgemaak het," het hy glo huilend in sy bekentenis gesê.
Hulle het na bewering later die dag hul geld by "die wit vrou" in Killarney gaan haal en onder meer kos en drank daarmee gekoop.
Die seun beweer hy is in die huis opdrag gegee om die huilende baba te "verwurg", maar dat hy dit nie kon doen nie. Hy het Bobotyane glo alleen by die kind gelos."Op pad (van die moordtoneel) in (Mfazwe se) taxi, het Mora (Bobotyane) aan ons beken hy het die baba met 'n mes gesteek. Hy het ons die mes gewys en dit het bloed opgehad."
Volgens die seun het die "wit vrou" 'n silwer Opel Corsa gery, maar het net Mfazwe met haar gepraat.
Mfazwe, 'n taxibestuurder, beweer "iemand" het hom by die Killarney-taxistaanplek genader en persone gesoek "wat 'n huisbraak kan uitvoer en 'n baba doodmaak".
"Sy het my twee telefoonboeke gegee. Hulle (die misdadigers) moes met die boeke voorgee hulle is afleweraars by die huis. Sy het gesê sy sal hulle R10 000 betaal.
"Ek het dit (die boeke) aan hulle gegee, hulle na die huis geneem en toe het hulle dit gedoen. Ná die voorval het hulle my gebel.
"Sy het gesê sy sal die geld by Killarney vir ons gee. Ons is daarheen en het net R5 000 gekry. Sy het gesê sy sal terugkom, maar het ongelukkig nie. Ek het daarna op televisie gehoor sy en die ander drie is in hegtenis geneem.
"Ek het gewag dat die polisie my by my huis kom haal. Ek het ook die weggesteekte kluis en die vuurwapen uitgewys. Die ander goed was reeds verkoop."